ایران پولیسی‌نین عقیدتی سیاسی قورومونون صدری علی رضا ادیانی اؤلکه‌سیندکی بنزین قیمت‌لری‌نین آرتیریلماسینا اعتراض نوماییش‌لرینی سعودیه عربیستانی‌نین دستکلدیگینی دئییب. او بیلدیریب:
"نظارته آلینان 182 نفرین ایستینتاقی زامانی معلوم اولدو کی، اونلارین بعضی‌لری‌نین سعودیه عربیستانی، خالق مجاهیدلری تشکیلاتی و شاه طرفدارلاری ایله علاقه‌سی وار.
نوماییش‌لرده حکومت قوه لر ایله اعتراضچیلار آراسیندا چیخان قارشیدورما‌لار "تهلوکه‌سیزلیک دؤیوشو"نه بنزییر. دوشمن‌لریمیزین هدفی ایرانی سوریه و عراقا چئویرمک‌دیر".
قئید ائدک کی، امریکانین تحریم لری نین تأثیریندن ایقتیصادی باخیمدان چتین گون‌لر کئچیرن ایران خالقی 15 نوامبر جمعه گونون‌دن بنزین قیمت‌لری‌نین 3 دفعه آرتیریلماسینا اعتراضلارینی بیلدیرمک اوچون اؤلکه‌نین بیر چوخ شهرینده نوماییش‌لره باشلاییب.
اولوسلار آراسی عفو تشکیلاتی حادثه‌لر زامانی تخمینا 115 نوماییشچی‌نین حیاتینی ایتیردیگینی آچیقلاییب.
